Taba tobein
Taba tobein (arab. تَابِعُ ٱلتَّابِعِينَ) – islomda tobeinlardan keyingi avlod. Musulmonlarning birinchi avlodi sahobalar yoki Muhammad (s.a.v.)ning sahobalari deb nomlanadi. Sahobadan keyin kelgan musulmonlarning ikkinchi avlodi tobeinlar deb ataladi. Tobeinlardan keyin kelgan, hech boʻlmaganda bitta tobein bilan uchrashgan uchinchi avlod musulmonlarga „taba tobein“ deyiladi. Mazkur uch avlod islomning salaflarini tashkil qiladi.